**Naziv obveznika: V. OSNOVNA ŠKOLA VARAŽDIN**

Poštanski broj i mjesto: 42 000 Varaždin

Adresa sjedišta: Vatrogasna ulica 5

Šifra županije: 472

Broj RKP-a: 14179

Matični broj: 03005968

OIB: 92948647703

Razina: 31

Razdjel: 000

Šifra djelatnosti: 8520

IBAN: HR3824020061101119870

**BILJEŠKE UZ FINANCIJSKE IZVJEŠTAJE**

**za razdoblje od 01.01.2023. – 30.06.2023.**

V. osnovna škola Varaždin je ustanova koja pruža osnovno obrazovanje učenicima od 1. do 8. razreda. Nastava je organizirana u jednoj smjeni. Zakonski predstavnik V. osnovne škole Varaždin je Nikolina Kovačić, prof.

**Obrazac PR-RAS**

Ukupni prihodi poslovanja u prvoj polovici 2023. godine iznose 518.464,37 eura, dok ukupni rashodi poslovanja u istom razdoblju iznose 494.864,05 eura, a rashodi za nabavu nefinancijske imovine iznose 498,75 eura. Preneseni višak prihoda poslovanja iz 2022. godine iznosi 40.739,87 eura – konto 92211, stranica 5. PR-RAS-a. Manjak prihoda od nefinancijske imovine na kraju 2022. godine iznosi 27.698,39 eura – konto 92222, stranica 7. PR-RAS-a. Iz svega gore navedenog proizlazi da je škola 2022. godinu završila s viškom prihoda poslovanja u iznosu od 13.041,48 eura, šifra 9221x, 9222x VP, stranica 7. PR-RAS-a. U 2023. godini ostvaren je višak prihoda poslovanja u iznosu od 23.600,32 eura – šifra X001, stranica 5., dok je manjak prihoda od nefinancijske imovine utvrđen u iznosu od 498, 75 eura - šifra Y002, stranica 7. Iz navedenog proizlazi da je ukupni višak u prvoj polovici 2023. godine 23.101,57 eura – šifra X004, stranica 7., a ukupno raspoloživ višak prihoda iznosi 36.143,05 eura – šifra X006, stranica 11.

Konto 6361 – prihodi iz Državnog proračuna odnose se na sredstva doznačena za voditelja Županijskog stručnog vijeća u iznosu od 260,00 eura, 1.327,23 eura doznačena od Ministarstva znanosti i obrazovanja za obilježavanje 90. obljetnice škole. 01.01. 2023. Vlada je donijela odluku o financiranju troškova prehrane svim učenicima u osnovnim školama te je doznačeno ukupno 26.415,13 eura za rashode kojima se osigurava prehrana svih učenika u školi. Nacionalni centar za vanjsko vrednovanje doznačio je sredstva za nadoknadu troškova prijevoza učiteljici koja je sudjelovala u ispravljanju nacionalnih ispita u iznosu od 17,32 eura. Projektom nabave menstrualnih higijenskih potrepština osigurani su higijenski ulošci te je u te svrhe doznačeno 545,42 eura. Nadalje, doznačena su sredstva od županije za isplate naknade povjerenstvima na natjecanjima, kao i za troškove proizašle iz organizacije natjecanja u iznosu od 859,74 eura. U kontu su sadržana sredstva doznačena za plaće te ostala materijalna prava zaposlenih. Prihodi su nešto povećani u odnosu na prošlo razdoblje zbog donošenja odluke Vlade o isplati privremenog dodatka na plaću državnim službenicima i namještenicima te službenicima i namještenicima u javnim službama.

Konto 6413 – kamate na depozite po viđenju – škola je promijenila žiroračun te je novi otvoren u Erste banci s kojom nemamo ugovoreno doznačivanja kamata na depozite.

Konto 6615 – prihodi od pruženih usluga značajno su povećani budući da imamo sklopljen ugovor sa Plesnim studiom koji često koriste usluge najma dvorane pa je iz tog razloga prihod značajno veći u odnosu na prošlu godinu.

Konto 6631 – doznačena su sredstva od Hrvatskog školskog sportskog saveza za nadoknadu troškova dnevnice učiteljice koja je sudjelovala na završnici prvenstva.

Konto 6711 - prihodi od Grada su manji u odnosu na prošlu godinu. Najznačajniji razlog za to je da do proteka šestomjesečnog razdoblja nismo zaprimili ni jedan račun za usluge plina te nisu ni doznačena sredstva za navedeno. Također, proračun grada Varaždina usvojen je tek u svibnju te smo do tog razdoblja tražili sredstva samo za nužne i neophodne izdatke.

Konto 6712 – kao što je u prijašnjem odlomku objašnjeno, sredstva smo tražili samo za nužne i neophodne izdatke te iz tog razloga nije bila nabavljana dugotrajna imovina.

Konto 3111 - rashodi za zaposlene su veći u odnosu na prošlu godinu, budući da je došlo do povećanja zbog isplate privremenog dodatka.

Konto 3113 – veći je u odnosnu na prošlu godinu, budući da su učenici postizali značajne rezultate na županijskim natjecanjima, pa su ih mentori pratili na državna natjecanja, a za to vrijeme bilo je potrebno osigurati zamjene. Također, bilo je i bolovanja zbog kojih je bilo potrebe za organiziranjem zamjena.

Konto 312 – povećani rashodi za zaposlene budući da je od ove godine ugovorena isplata regresa u iznosu od 300,00 eura, dok je prethodne godine iznosio 1.500,00 kn odnosno 199,08 eura.

Konto 3212 – naknade za prijevoz povećane su u odnosu na prošlu godinu budući da su cijene mjesečnih karata za zaposlenike povećane.

Konto 3213 – stručno usavršavanje zaposlenika smanjeno je budući da zbog ne donošenja financijskog plana gotovo nitko nije sudjelovao na nikakvim edukacijama, kao što je već i pojašnjeno.

Konta 3221 – smanjenje iz jednakih razloga kao i stručna usavršavanja.

Konto 3222 – budući da je Vlada donijela odluku o besplatnoj prehrani svih učenika i to u iznosu od 1,33 eura po danu po učenika, škola je nastojala pripremati kvalitetne i obilne obroke za učenike budući da su osigurana sredstva dostatna za takav način pripreme obroka.

Konto 3223 – ovdje je bitno napomenuti da se većim dijelom radi o ukalkuliranim rashodima. Naime, unatoč mnogim intervencijama, još nam nije dostavljen ni jedan račun za plin za 2023. godinu, iako redovito koristimo usluge isporuke plina. Zbog toga su troškovi plina ukalkulirani u rashode u skladu sa trenutnim saznanjima o cijeni plina.

Konta 3224 i 3225 smanjeni su zbog istih razloga kao i stručno usavršavanje.

Konto 3231 – povećan je zbog povećanja usluge prijevoza. Naime, učenici su sudjelovali na brojnim sportskim natjecanjima za koje je bilo potrebno osigurati prijevoz, pa je stoga konto povećan u odnosu na prošlu godinu.

Konto 3233 – usluge promidžbe i informiranja – nije produžen ugovor sa Regionalnim tjednikom za usluge promidžbe te stoga na ovom kontu nije bilo rashoda u toku ove godine.

Konto 3237 – isplaćeni su ugovori o djelu sudionicima na županijskom natjecanju iz geografije pa je stoga konto veći.

Konto 3238 – povećan je budući da je bilo potrebno uvesti novi program uredskog poslovanja, pa je u tom kontu sadržan trošak inicijalne pripreme programa, kao i mjesečni računi za održavanje programa.

Konto 3239 – ostale usluge značajno je povećan u odnosu na prošlu godinu, budući da je ove godine škola obilježila 90. obljetnicu pa je povodom toga organizirana priredba. Za organizaciju priredbe bilo je potrebno osigurati uređenje pozornice i ozvučenje te su zbog toga povećani rashodi.

Konto 3293 – povećani su troškovi reprezentacije budući da je povodom obilježavanja obljetnice, organiziran domjenak za poslovne partnere te predstavnike Grada, županije i umirovljenika škole.

Konto 96 – obračunati prihodi poslovanja, nenaplaćeni, odnosi se najvećim dijelom na obračunate prihode poslovanja za produženi boravak. Naime, na datum 30.06.2023.godine, roditeljima su poslane uplatnice za produženi boravak za lipanj 2023.godine, čije je dospijeće 15.07.2023.godine. Ostali obračunati prihodi poslovanja većim dijelom su naplaćeni, a za prihode koje nismo uspjeli naplatiti, poslane su opomene roditeljima. Isto tako, poslani su i računi za korištenje dvorane, kojima je također dospijeće 15.07.2023. godine.

Konto 4221 – u toku ove godine kupljen je samo jedan laptop, iz već gore pojašnjienih razloga.

Stanje na žiroračunu sa 30.06.2023. godine iznosi 38.826,64 eura, a stanje u blagajni 181,06 eura.

## Obrazac OBVEZE

Ukupne obveze na dan 30. lipnja 2023. godine iznose 95.849,58 eura, od čega se iznos od 139,75 eura odnosi na dospjele obveze. Dospjele obveze odnose se na račune za namirnice čije je dospijeće bilo do 30.06.2023. godine, no računi nisu plaćeni u dospijeću, budući da se radi o računima u okviru projekta SPAS VI, koji se uvijek plaćaju po isteku mjeseca, kada se utvrdi točan iznos rashoda za namirnice u okviru projekta. Računi će biti podmireni u toku mjeseca srpnja. Međusobne obveze subjekata općeg proračuna odnose se na obveze za bolovanja iznad 42 dana, koje refundira HZZO i iznose 14.446,88 eura. Ostale obveze se odnose na obveze za zaposlene u iznosu od 74.717,56 eura (plaće MZO, produženi boravak, asistenti u nastavi i psiholog), obveze za materijalne rashode u iznosu od 6.502,02 eura te obveze za financijske rashode u iznosu od 43,37 eura. Sve navedene obveze su s rokom dospijeća u srpnju te će u tom roku biti i plaćene.

U Varaždinu, 07.07.2023.

Bilješke sastavila: Ravnateljica:

Maja Cafuk, voditeljica računovodstva Nikolina Kovačić, prof.